ตอนนี้อาศัยอยู่ในซอย นวมินทร์74 แยก1-9-4 บ้านหลังสุดท้าย ขวามือ ซอยตัน ติดคลองค่ะ - ปัญหา:

1. คลองเน่า กลิ่นเหม็นมาก ยุงและแมงชุมมากค่ะ และ บริเวณนี้ไม่เคยมีเขตไหนมาดูแลเรื่องเขื่อนคลองเลยค่ะ , เคยแจ้งเขตบึงกุ่ม และขตคันนายาวไปแล้ว แต่ไม่ได้รับการแก้ไขค่ะ (เนื่องจากบริเวณนี้เป็นพื้นที่คาบเกี่ยวระหว่าง 2 เขต)

2. สะพานข้ามคลองที่ชาวบ้านสร้างขึ้นเอง อายุ 30 กว่าปี ไม่ปลอดภัยเลยค่ะ กังวลว่า เด็กๆวิ่งเล่นกัน อาจจะตกคลองน้ำเน่า ได้รับอันตรายทั้งจากคลองและสะพานค่ะ

3. บริเวณซอยนี้ได้รับผลกระทบอีกอย่างคือเรื่องความคับแคบแออัดจากการจอดรถยนต์ รถกระบะ จักรยานยนต์ในพื้นที่ซอยซึ่งเป็นพื้นที่สาธารณะ - เนื่องจากมีอพาร์ตเมนต์อยู่ในซอยนี้ และที่จอดรถไม่พอค่ะ และเจ้าของที่ดินเปล่าที่มีความรับผิดชอบบางแปลงได้ล้อมรั้ว กั้นขอบเขตเรียบร้อย ทำให้รถไปจอดตามที่ว่างๆไม่ได้ - และที่ว่างบางแปลงที่ไม่มีเจ้าของมาดูแลและทิ้งร้าง ก็ไม่สามารถจอดได้เช่นกันค่ะ และยังทำความเดือดร้อนเพิ่มเติมจากกรที่มีต้นไม้ และวัชพืชมากมาย โต งอก ออกมากินพื้นที่ถนนเข้าซอยซ้ำไปอีก ยิ่งทำให้ถนนที่แคบอยู่แล้ว แคบหนักไปอีกค่ะ

4. ตอนกลางคืนเมื่อคนกลับเข้าบ้านกันหมด ซอยนี้แทบจะขับรถออกมาไม่ได้เลยค่ะ จากบ้านในสุด เพราะรถจะจอดกันแน่นมาก - อยากรบกวนขอคงามกรุณาให้ช่วยแก้ปัญหาให้หน่อยนะคะ เพราะเวลาฉุกเฉินต้องออกจากบ้ายตอนกลางคืน ได้รับความเดือดร้อนมากค่ะ

5. มีที่ดินอีก 1 แปลงที่เจ้าของที่ไม่อยากถมที่ และได้ขุดดินจากที่ดินตัวเองครึ่งหนึ่ง มาถมอีกครึ่งหนึ่งให้สูง แต่จุดมี่โดนขุดไป กลายเป็นแอ่งน้ำ - อันตรายกับเด็กเล็ก และสัตว์เลี้ยงมากๆค่ะ เพราะที่ตรงนี้ไม่มีการล้อมรั้วขอบเขต หากเด็กๆวิ่งเล่นกันและตกลงไป จะน่าเศร้ามากค่ะ

ขอขอบคุณที่รับเรื่องไว้นะคะ
และขอบคุณล่วงหน้าเลยค่ะ ที่จะเข้ามาช่วยแก้ไขปัญหาในซอยนี้ให้นะคะ